cyanic-selkie/wikianc huggingface dataset:
Αι υπαίθριοι Αθήναι
Πληροφορίες
Αι υπαίθριοι Αθήναι πρωτοπαίχτηκαν το 1894 με πολύ μεγάλη επιτυχία και αποτελούνται από μια σειρά κωμικών σκηνών, σχεδόν ανεξάρτητων μεταξύ τους, μια πινακοθήκη συμβάντων και συνηθειών του πληθυσμού της Αθήνας και από όλα τα κοινωνικά στρώματα. Οι δραματουργικές τεχνικές του μοιάζουν με αυτές της φαρσοκωμωδίας.
Πηγές
Κατηγορία:Νεοελληνικά θεατρικά έργα
325 π.Χ.
Θάνατοι
Κατηγορία:Έτη
Ιατρικό Πανεπιστήμιο της Φιλιππούπολης
Το Ιατρικό Πανεπιστήμιο της Φιλιππούπολης (βουλγαρικά: Медицински университет, град Пловдив), γνωστό μέχρι πρόσφατα ως Ανώτατο Ιατρικό Ινστιτούτο του Πλόβντιβ (ВМИ - Висш Медицински Институт – Пловдив), είναι ανώτατο εκπαιδευτικό ίδρυμα στη Φιλιππούπολη της Βουλγαρίας.
Ιστορικό
Ιδρύθηκε το 1945 και περιλαμβάνει τα Τμήματα Ιατρικής, Οδοντιατρικής, Φαρμακευτικής , τμήμα Υγειονομικής φροντίδας ,ένα Ιατρικό Κολλέγιο (8 διαφορετικών ειδικοτήτων) και  ιδιόκτητες νοσοκομειακές εγκαταστάσεις χωρητικότητας  2.000 κλινών.
Στο ιατρικό πανεπιστήμιο Φιλιππούπολης λειτουργούν όλα τα απαραίτητα τμήματα  για παροχή τριτοβάθμιας ιατρικής εκπαίδευσης σύμφωνα με τα σύγχρονα πρότυπα. Παρέχει θεωρητική, προκλινική και κλινική  εκπαίδευση, διαθέτει εργαστήρια, κλινικές και άλλες μονάδες με σύγχρονο εξοπλισμό - για τη διάγνωση και τη θεραπεία των νοσημάτων -, ενώ δίνει την δυνατότητα της εκπαίδευσης, πρακτικής εξάσκησης   και  έρευνας , στους φοιτητές  Ιατρικής  , Οδοντιατρικής και άλλων ειδικοτήτων. Η κεντρική βιβλιοθήκη του πανεπιστημίου προσφέρει στους φοιτητές περισσότερους από 170.000 τόμους στον τομέα της ιατρικής σε πολλές γλώσσες, καθώς και μια αίθουσα υπολογιστών και ένα σύστημα τοπικού δικτύου πρόσβασης σε ερευνητικές εργασίες.
Το πανεπιστήμιο εκδίδει το δικό του επιστημονικό περιοδικό “ Folia Medica”, όπου δημοσιεύονται  έρευνες επιστημόνων από διάφορες χώρες , ενώ εκτός από την προπτυχιακή και μεταπτυχιακή εκπαίδευση υλοποιεί και την συνεχή ειδίκευση και εξειδίκευση  των επιστημόνων υγείας.
Παραπομπές
Κατηγορία:Φιλιππούπολη Φιλιππουπολη
Μη πεπερασμένο σύνολο
Μη πεπερασμένο σύνολο ή απειροσύνολο ονομάζουμε κάθε σύνολο, το οποίο δεν ανήκει στα πεπερασμένα σύνολα. Δεν έχει δοθεί μέχρι σήμερα σαφέστερος σύντομος ορισμός, διότι υπάρχει αδυναμία στο να καλυφθεί το αυταπόδεικτο σύνολο που αποτελείται από όλους τους φυσικούς αριθμούς (βλ. ιδιότητες παρακάτω).
Μορφή
Τα μη πεπερασμένα σύνολα μπορεί να είναι αριθμήσιμα ή μη. Ενδεικτικά παραδείγματα είναι:
Ιδιότητες
Το σύνολο όλων των φυσικών αριθμών (η ύπαρξη του οποίου είναι αυταπόδεικτη από το αξίωμα του απείρου) είναι απειροσύνολο. Είναι το μόνο σύνολο που απαιτείται άμεσα από τα αξιώματα να είναι μη πεπερασμένο. Η ύπαρξη όλων των άλλων απειροσυνόλων μπορεί να αποδειχθεί με τη Ζερμέλο-Φράνκελ θεωρία συνόλων αρκεί να δειχθεί ότι προκύπτει από την ύπαρξη των φυσικών αριθμών.
Ένα σύνολο είναι μη πεπερασμένο αν και μόνο αν για κάθε φυσικό αριθμό, το σύνολο έχει ένα υποσύνολο του οποίου ο πληθάριθμος είναι αυτός ο φυσικός αριθμός.
Εάν ένα σύνολο συνόλων είναι μη πεπερασμένο ή περιέχει ένα μη πεπερασμένο στοιχείο, τότε είναι μη πεπερασμένο και το σύνολο της κάθε ένωσής του. Το δυναμοσύνολο ενός μη πεπερασμένου συνόλου είναι επίσης μη πεπερασμένο. Κάθε υπερσύνολο από ένα μη πεπερασμένο σύνολο είναι επίσης μη πεπερασμένο. Εάν ένα μη πεπερασμένο σύνολο χωρίζεται σε πολλά πεπερασμένα υποσύνολα, τότε τουλάχιστον ένα από αυτά πρέπει να είναι μη πεπερασμένο. Κάθε σύνολο που μπορεί να χαρτογραφηθεί επάνω σε ένα μη πεπερασμένο σύνολο είναι επίσης μη πεπερασμένο. Το καρτεσιανό γινόμενο ενός μη πεπερασμένου συνόλου και ενός μη κενού συνόλου είναι μη πεπερασμένο. Το καρτεσιανό γινόμενο ενός απείρου αριθμού συνόλων που το καθένα περιέχει τουλάχιστον δύο στοιχεία είναι άδειο, εκτός αν ισχύει το αξίωμα της επιλογής, οπότε είναι μη πεπερασμένο.
Εάν ένα μη πεπερασμένο σύνολο είναι ένα καλώς διατεταγμένο σύνολο, τότε θα πρέπει να έχει ένα μη κενό υποσύνολο το οποίο δεν έχει κάποιο μεγαλύτερο στοιχείο.
Εάν ένα μη πεπερασμένο σύνολο είναι ένα καλώς διατεταγμένο σύνολο, τότε έχει και πολλά καλώς διατεταγμένα που δεν είναι ισομορφικά.
Ιστορία
Μια γνωστή εμφάνιση ρητών μη πεπερασμένων συνόλων είναι στο τελευταίο βιβλίο του Γαλιλαίου, το Διάλογοι για δύο νέες επιστήμες, το οποίο έγραψε ενώ ήταν σε κατ' οίκον περιορισμό από την Ιερά Εξέταση.
Ο Γαλιλαίος υποστήριξε ότι το σύνολο των τετραγώνων είναι ίδιους μεγέθους με το  επειδή υπάρχει μια ένα-προς-ένα αντιστοιχία:
Και όμως, όπως γράφει, το \mathbb{S} είναι ένα γνήσιο υποσύνολο του \mathbb{N} και το \mathbb{S} είναι όλο και πιο αραιό καθώς οι αριθμοί μεγαλώνουν.
Παχύφυτα
μικρογραφία|400x400εσ|Παχύφυτα, όπως αυτή η [[Αλόη αποθηκεύουν νερό σε σαρκώδη φύλλα]] Στην βοτανική, τα παχύφυτα ή χυμώδη φυτά είναι φυτά που έχουν κάποια μέρη που είναι περισσότερο από ό, τι συνήθως παχιά και σαρκώδη, συνήθως για να συγκρατούν το νερό σε ξηρές κλιματολογικές ή εδαφολογικές συνθήκες. Τα παχύφυτα μπορούν να αποθηκεύουν νερό σε διάφορες δομές, όπως τα φύλλα και οι βλαστοί. Μερικοί ορισμοί περιλαμβάνουν επίσης τις ρίζες, έτσι ώστε τα γεώφυτα που επιβιώνουν κατά τις δυσμενείς περιόδους με μετασχηματισμό τους σε υπόγεια αποθηκευτικά όργανα, μπορεί να θεωρηθούν ως παχύφυτα. Στις κηπευτικές εφαρμογές, ο όρος "χυμώδεις" χρησιμοποιείται συχνά κατά τρόπο που να αποκλείει τα φυτά που βοτανολόγοι θεωρούν παχύφυτα, όπως οι κάκτοι. Τα παχύφυτα συχνά καλλιεργούνται ως καλλωπιστικά φυτά, λόγω της εντυπωσιακής και ασυνήθιστης εμφάνισής τους.
Περιέχει 60 οικογένειες φυτών όπως Κακτοειδή (Cactaceae), Αγαυοειδή (Agavoideae), Aizoaceae και Κρασσουλοειδή (Crassulaceae). Τα ενδιαιτήματα αυτών των φυτών που εξοικονομούν νερό είναι συχνά περιοχές με υψηλές θερμοκρασίες και χαμηλές βροχοπτώσεις. Τα παχύφυτα έχουν τη δυνατότητα να ευδοκιμήσουν με περιορισμένες πηγές νερού, όπως η ομίχλη και η πάχνη.
Αναφορές
Κατηγορία:Μορφολογία φυτών
Λεκ
Το Λεκ (αλβ. lek, πληθυντικός lekë) είναι το νόμισμα της Δημοκρατίας της Αλβανίας. Ο Κωδικός ISO 4217 του Λεκ είναι ALL. Διαιρείται σε 100 τσιντάρκα (αλβ. qindarka, ενικός qindarkë), αν και αυτά δεν εκδίδονται πλέον.
Ιστορία
Μέχρι το 1912, η Αλβανία χρησιμοποιούσε την Λίρα, το νόμισμα της Οθωμανικής Αυτοκρατορίας. Μετά την ανεξαρτησία της, ακολούθησε περίοδος πολιτικού χάους, η οποία δεν επέτρεψε την κοπή εθνικού νομίσματος, πράγμα που έγινε το 1926. Κατά την περίοδο αυτή, στην επικράτεια της Αλβανίας κυκλοφορούσαν διάφορα νομίσματα, ενώ είχε εκδοθεί και τοπικό νόμισμα, όπως το «Φράγκο Κορυτσάς», το «Σκεντέρ Κορυτσάς» και το «Φράγκο Αυλώνας».
Το πρώτο Λεκ
Το Λεκ εισήχθη για πρώτη φορά το 1926, σε ισοτιμία 1:1 με την Ιταλική Λιρέτα. Όταν η Ιταλία κατέλαβε την Αλβανία το 1938, το λεκ υποτιμήθηκε στο 1:0,8 έναντι της λιρέτας. Μετά τον Δεύτερο Παγκόσμιο Πόλεμο εκδόθηκε εκ νέου το Λεκ, το οποίο την περίοδο 1946-1948 ήταν ανταλλάξιμο 1:1 με το Δηνάριο Γιουγκοσλαβίας, ενώ κατόπιν προσδέθηκε στο Ρούβλι της Σοβιετικής Ένωσης, σε αναλογία 12,5 λεκ προς ένα Ρούβλι.
Λεκ βαλούτα
Το 1992 εκδόθηκε ένα νέο νόμισμα, το οποίο ονομάστηκε «λεκ βαλούτα» (lek valuta) και αντιστοιχούσε σε 50 Λεκ. Εκδόθηκαν χαρτονομίσματα των 10 και 50, αλλά τελικά δεν αντικατέστησε το Λεκ και δεν εκδόθηκαν περαιτέρω χαρτονομίσματα.
Τρίτο Λεκ
Το 1995 και το 1996, εισήχθησαν νέα κέρματα σε ονομαστικές αξίες των 1, 5, 10, 20 και 50 lekë, με ένα διμεταλλικό 100 lekë που προστέθηκε το 2000. Το νόμισμα 1 λεκ δεν χρησιμοποιείται πρακτικά.
Εξωτερικοί σύνδεσμοι
Κατηγορία:Νομίσματα Κατηγορία:Οικονομία της Αλβανίας Κατηγορία:ISO 4217 Κατηγορία:Νομίσματα της Ευρώπης
Άλλιφα
Η Άλλιφα ήταν αρχαία ελληνική πόλη που βρισκόταν κοντά στην Κύμη της Μεγάλης Ελλάδας, στη σημερινή νότια Ιταλία. Είναι γνωστή από τα αργυρά νομίσματα που έκοψε το πρώτο ήμισυ του 4ου αιώνα π.Χ.. Τα νομίσματα εικονίζουν το κεφάλι της Αθηνάς, του Απόλλωνα, και στην πίσω όψη φέρουν την εικόνα βοδιού ή σκύλας.
Πηγές
Κατηγορία:Αποικίες της Μεγάλης Ελλάδας
Εύοδος
Το επίθετο Εύοδος ήταν αρχαία ελληνική θρησκευτική επίκληση του θεού Πάνα που απαντάται σε επιγράμματα προερχόμενα από την Απολλωνόπολη. Στο ένα επίγραμμα υπάρχουν οι λέξεις «ξείνος ήρως Εύοδος», παρακίνηση των οδοιπόρων να τιμήσουν τον ήρωα και να συνεχίσουν τον δρόμο τους. Σε άλλο επίγραμμα αναγράφεται: «Εύοδε Παν...», πράγμα που σημαίνει ότι οι οδοιπόροι επικαλούνται τον Πάνα ως εύοδο, δηλαδή ως θεό από τον οποίο ζητούν να καταστήσει όσο το δυνατό πιο άνετη την πεζοπορία τους (Kaibel: Epigr.Gr., 825).
Πηγές
Ευοδος
Ομοσπονδία Σωματείων Ελλήνων Καλαθοσφαιριστών με Αμαξίδιο
Η Ομοσπονδία Σωματείων Ελλήνων Καλαθοσφαιριστών με Αμαξίδιο (Ο.Σ.Ε.Κ.Α.) φροντίζει για την ανάπτυξη του αθλήματος της καλαθοσφαίρισης σε τροχήλατη καρέκλα στον ελλαδικό χώρο, καθώς και τη διοργάνωση εθνικού πρωταθλήματος.
Ιστορικό
Επίσημοι αγώνες στο άθλημα της καλαθοσφαίρισης σε τροχήλατη καρέκλα διοργανώθηκαν για πρώτη φορά στην Ελλάδα το 1988, μεταξύ των αθλητών δύο συλλόγων, κατά τη διάρκεια του 1ου Πανελλήνιου Πρωταθλήματος Ατόμων με Ειδικές Ανάγκες στην Αθήνα.
Στις 2 Ιουλίου 1994 γεννήθηκε η ιδέα για την ίδρυση μιας ομοσπονδίας, που θα οργάνωνε το άθλημα πανελληνίως.
Με την υποστήριξη των επτά (7) από τα οκτώ (8) σωματεία (Αετοί Αθηνών - Μέγας Αλέξανδρος '94 - ΠΑΣΚΑ - Πτολεμαίος - Θεσσαλός - Αργοναύτες - Αετοί Κρήτης) (το σωματειο ΗΦΑΙΣΤΟΣ ηταν αντιθετο με την ιδρυση της ομοσπονδιας) δημιουργήθηκε η Διοικουσα Επιτροπη η οποία οδήγησε την ΟΣΕΚΚ σε Εκλογές μετά απο 14 μηνες
Η διοικούσα επιτροπη ηταν: Δημήτρης Κωνσταντάγκας (ΠΑΣΚΑ), Τάκης Δροσινός (ΑΕΤΟΙ ΑΘΗΝΩΝ), Βασίλης Κωνσταντινόπουλος (ΑΕΤΟΙ ΑΘΗΝΩΝ)..
Στις 5 Μαΐου 1995, περίπου έναν χρόνο μετά, σε συνάντηση των εκπροσώπων των οκτώ ομάδων που είχαν στο μεταξύ δημιουργηθεί σε όλη την Ελλάδα καταρτίστηκε ένα πλήρες καταστατικό που περιέγραφε τους στόχους της.
Πρωτάθλημα
Διεξήχθη για πρώτη φορά υπό την ΟΣΕΚΑ το 1995. Από το 1988 ως το 1994 διεξαγόταν στα πλαίσια του Πανελληνίου πρωταθλήματος ατόμων με αναπηρία. Σύμφωνα με το ιστορικό του συλλόγου ΠΑΣΚΑ, σε αυτή την επταετή περίοδο αυτός αναδείχθηκε έξι φορές πρωταθλητής. Το 2003 διεξήχθη για τελευταία φορά σε δύο κατηγορίες, την Α' και τη Β' Εθνική. Το 2019 ιδρύθηκαν οι Α1 και Α2 κατηγορίες.
Κύπελλο
Διεξήχθη για πρώτη φορά το 1998.
Σούπερ καπ
Διεξήχθη για πρώτη φορά το 2021
Εξωτερικοί σύνδεσμοι
Κατηγορία:Καλαθοσφαίριση με αμαξίδιο Κατηγορία:Καλαθοσφαίριση στην Ελλάδα Καλαθοσφαιρισης Αμαξιδιο
Χαρίλαος Βασιλάκος
Ο Χαρίλαος Βασιλάκος (Τρίπολη 1877 - Αθήνα 1 Δεκεμβρίου 1964) ήταν Έλληνας αθλητής του στίβου και ο πρώτος άνδρας που κέρδισε έναν μαραθώνιο. Κέρδισε επίσης το αργυρό μετάλλιο στους Ολυμπιακούς Αγώνες του 1896 στην Αθήνα. Κατά την άποψη πολλών αυτοπτών μαρτύρων της εποχής, αυτός ήταν ο πραγματικός νικητής του μαραθωνίου το 1896 κι όχι ο Σπύρος Λούης.
Βιογραφία
Γεννήθηκε το 1877 στον Πειραιά της Αττικής και καταγόταν από το Λυγερέα Μάνης. Στις 10 Μαρτίου 1896 διεξήχθησαν οι πρώτοι σύγχρονοι Πανελλήνιοι Αγώνες, με κυριότερο στόχο να αναδειχθούν οι αθλητές που θα επάνδρωναν την ελληνική ομάδα για τους Ολυμπιακούς Αγώνες στην Αθήνα, οι οποίοι ήταν και οι πρώτοι σύγχρονοι. Οι περισσότεροι από τους συμμετέχοντες ήταν νεαροί νεοσύλλεκτοι του στρατού, οι οποίοι είχαν επιλεγεί από τους διοικητές τους εξαιτίας των ικανοτήτων τους στον αθλητισμό. Στον αγώνα νικητής αναδείχθηκε ο Βασιλάκος ο οποίος εκείνη την εποχή σπούδαζε στην Αθήνα, με χρόνο 3 ώρες και 18 λεπτά. Ο Βασιλάκος μαζί με άλλους 16 αθλητές αγωνίστηκε στον μαραθώνιο στους Ολυμπιακούς Αγώνες του 1896. Τερμάτισε στην 2η θέση, πίσω από τον Σπύρο Λούη, με χρόνο 3:06.03 και ήταν ένας από τους εννέα συνολικά που κατάφεραν να τερματίσουν. Αμφότεροι οι αγώνες ήταν των 40 χιλιομέτρων.
Μετά την νίκη του στην Ολυμπιάδα εργάστηκε σε τελωνείο στην Αθήνα, όπου και πέθανε την 1η Δεκεμβρίου του 1964. Κηδεύτηκε στο Νεκροταφείο Αναστάσεως του Πειραιά.
Παραπομπές
Κατηγορία:Έλληνες αθλητές του βάδην Κατηγορία:Έλληνες μαραθωνοδρόμοι Κατηγορία:Αθλητές στίβου Πανελληνίου Κατηγορία:Έλληνες Ολυμπιονίκες Κατηγορία:Έλληνες αθλητές του στίβου στους Θερινούς Ολυμπιακούς Αγώνες Κατηγορία:Αθλητές του στίβου στους Θερινούς Ολυμπιακούς Αγώνες 1896 Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Έμα Στόουν
Η 'Έμιλι Τζιν Στόουν (αγγλικά: Emily Jean "Emma" Stone, 6 Νοεμβρίου 1988) είναι Αμερικανίδα ηθοποιός. Η Στόουν ήταν μέλος του καστ της τηλεοπτικής σειράς Drive, ενώ έκανε το κινηματογραφικό της ντεμπούτο στην κωμωδία Superbad (2007). Συμμετείχε στις ταινίες Κουνελάκι από σπίτι (The House Bunny, 2008) και Τα φαντάσματα των πρώην (Ghosts of Girlfriends Past, 2009). Στη συνέχεια, πρωταγωνίστησε στις ταινίες Zombieland και Κατά φαντασίαν ήρωας (Paper Man) το 2009. Το 2010, η Στόουν έδωσε τη φωνή της στο χαρακτήρα Mazie της ταινίας Marmaduke και πρωταγωνίστησε στην κωμωδία Εύκολη...κατά λάθος σε ένα ρόλο που της χάρισε μια υποψηφιότητα για το βραβείο Χρυσής Σφαίρας Καλύτερης Ηθοποιού (σε Κωμωδία ή Μιούζικαλ). Το 2012 υποδύθηκε την Γκουέν Στέισι στην ταινία The Amazing Spider-Man, η οποία αποτελεί ένα αυτόνομο κεφάλαιο στη σειρά ταινιών Spider-Man και ακολουθεί την ιστορία από την αρχή. Το 2017 κέρδισε το Όσκαρ, το BAFTA και τη Χρυσή Σφαίρα Α' Γυναικείου Ρόλου σε κωμωδία ή μιούζικαλ για την ερμηνεία της στο La La Land.
Βιογραφία
Η Στόουν γεννήθηκε στο Σκότντεϊλ της Αριζόνας από τη νοικοκυρά Κρίστα Τζιν (Krista Jean) (γεννημένη το 1960) και τον Τζέφρι Τσαρλς Στόουν (Jefrey Charles Stone) (γεννημένος το 1960), ιδρυτή και διευθύνοντα σύμβουλο μιας γενικής εργοληπτικής εταιρείας. Η Στόουν ζούσε με την οικογένεια της στην 16η τρύπα του Κέιμελμπλακ Ιν ρεζόρτ (Camelblack Inn resort) από την ηλικία των δέκα μέχρι των δεκαπέντε ετών. Έχει έναν αδερφό, τον Σπένσερ (Spencer), ο οποίος είναι δυο χρόνια μικρότερος. Οι παππούδες από τη μεριά της μητέρας της είναι ο Ντόναλντ (Donald) (1932-1982) και η Τζιν Γέγκερ (Jean Yeager). Ο παππούς της από την μεριά του πατέρα της, ο Κόνραντ Όστμπεργκ Στόουν (Conrad Ostberg Stone), ήταν σουηδικής καταγωγής και το αυθεντικό επώνυμο της οικογένειας του ήταν "Στεν", αλλά μετατράπηκε σε "Στόουν" όταν εκείνος μετανάστευσε στις Η.Π.Α. μέσω του νησιού Έλις (Ellis). Έχει, επίσης, γερμανική, αγγλική, σκωτσέζικη και ιρλανδική καταγωγή. Η Στόουν φοίτησε στο δημοτικό Sequoya και στη συνέχεια στο γυμνάσιο Cocopah για την έκτη τάξη. Έκανε μαθήματα στο σπίτι για δυο χρόνια, στη διάρκεια των οποίων εμφανίστηκε σε δεκαέξι παραγωγές του Valley Youth Theatre του Φόινιξ, συμπεριλαμβανομένων των "Η πριγκίπισσα και το μπιζέλι" και "Η Αλίκη στη χώρα των θαυμάτων" και έκανε παραστάσεις με την κωμική ομάδα αυτοσχεδιασμού του θεάτρου. Οι γονείς της την έστειλαν και για ιδιαίτερα μαθήματα με ένα γηγενή καθηγητή υποκριτικής που είχε δουλέψει στο πρακτορείο του Ουίλιαμ Μόρις (William Morris) τη δεκαετία του εβδομήντα και είχε ακόμα διασυνδέσεις στο Χόλιγουντ. Η Στόουν παρακολούθησε το Xavier College Preparatory, ένα καθολικό λύκειο θηλέων, ως πρωτοετής για ένα εξάμηνο. Έδωσε στους γονείς της μια παρουσίαση στο PowerPoint υπό τον τίτλο "Πρότζεκτ Χόλιγουντ", με μουσική υπόκρουση το τραγούδι "Χόλιγουντ" (Hollywood) της Μαντόνα (Madonna) από το 2003, ώστε να τους πείσει να μετακομίσουν στην Καλιφόρνια για να επιδιώξει μια καριέρα ως ηθοποιός. Τον Ιανουάριο του 2004, στην ηλικία των δεκαπέντε, εκείνη και η μητέρα της μετακόμισαν σε ένα διαμέρισμα στο Λος Άντζελες και εκείνη βρήκε δουλειά ως φούρναρης σε ένα φούρνο με σνακ για σκύλους.
Προσωπική ζωή
Η Στόουν επέλεξε το όνομα "Έμμα" όταν έκανε εγγραφή στο Σωματείο Ηθοποιών (Screen Actors Guild - SAG) και το όνομα "Έμιλι Στόουν" ήταν ήδη καταχωρημένο. Η οικογένεια και οι φίλοι της την φωνάζουν Έμιλι. Αν και είναι γνωστή ως κοκκινομάλλα, η Στόοουν στην πραγματικότητα είναι φυσική ξανθιά. Κατάφερε να κερδίσει τον πρώτο της ρόλο ως έφηβη, αφού πρώτα έβαψε τα μαλλιά της καστανά σκούρα. Ο κινηματογραφικός παραγωγός Τζαντ Άπατοου την άλλαξε από μελαχρινή σε κοκκινομάλλα για το ρόλο της στην ταινία Superbad. Επέστρεψε στο ξανθό για την ταινία The Amazing Spider-Man.Η Στόουν μετακόμισε από το Λος Άντζελες στο Γκρίνουϊτς Βίλατζ της Νέας Υόρκης το 2009. Το 2015 μετακόμισε πίσω στο Λος Άντζελες. Έχει έναν σκύλο, τον Ρεν (Ren). Η μητέρα της Στόουν διαγνώστηκε με καρκίνο του μαστού και θεραπεύτηκε το 2008. Το 2010 για να γιορτάσει τα δυο χρόνια από τη θεραπεία της μητέρας της, η Στόουν έγραψε ένα γράμμα στον Πωλ Μακάρτνεϊ ζητώντας του να ζωγραφίσει δυο πόδια πουλιών, επειδή το τραγούδι "Blackbird" των Beatles από το 1968 είναι το αγαπημένο τραγούδι της μητέρας της. Ο Μακάρτνεϊ το έκανε και έτσι η Στόουν και η μητέρα της τα έκαναν τατουάζ στους καρπούς των χεριών τους. Από τότε, η Στόουν έχει δουλέψει με τη Revlon και το Stand Up to Cancer για να βοηθήσει στην αντιμετώπιση του καρκίνου των γυναικών. Η Στόουν ξεκίνησε σχέση με τον συμπρωταγωνιστή της στο The Amazing Spider-Man, Άντριου Γκάρφιλντ το 2011. Παρ' όλ' αυτά, όπως και ο Γκάρφιλντ αποκάλυψε σε συνέντευξή του, χώρισαν το 2015. μικρογραφία|Η Στόουν με τον [[Άντριου Γκάρφιλντ το 2014.]]
Εξωτερικοί σύνδεσμοι
Κατηγορία:Βραβευμένες με Χρυσή Σφαίρα Καλύτερης Ηθοποιού (Κωμωδίες ή Μιούζικαλ) Κατηγορία:Βραβευμένες με BAFTA Α' Γυναικείου Ρόλου Κατηγορία:Βραβευμένες με Όσκαρ Α' Γυναικείου Ρόλου Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες ηθοποιοί τηλεόρασης Κατηγορία:Αμερικανίδες ηθοποιοί φωνής
Μακάντα Μακιντιρέ
Ο πολυ-οργανοπαίχτης και συνθέτης Μακάντα Κεν Μακιντιρέ (Makanda Ken McIntyre, 7 Σεπτεμβρίου 1931 - 13 Ιουνίου 2001) υπήρξε μουσικός της τζαζ με πλούσια πανεπιστημιακή και διδακτική δράση ενώ ηχογράφησε και 11 προσωπικά άλμπουμς. Κατά το μεγαλύτερο μέρος της σταδιοδρομίας του χρησιμοποιούσε το όνομα Κεν Μακιντιρέ, αλλά το 1989, μετά από μία συναυλία του στη Ζιμπάμπουε υιοθέτησε το όνομα Μακάντα (makanda), το οποίο μεταφράζεται ως πολλά δέρματα ή μεγάλο κεφάλι, στις γλώσσες ndebele και shona αντίστοιχα.
Βιογραφία
Γεννημένος στις 7 Σεπτεμβρίου του 1931 από Τζαμαϊκανούς γονείς στην Βοστόνη της Μασαχουσέτης και μεγαλώνει στο South End, μια συνοικία μεταναστών από την Καραϊβική. Ο πατέρας του είχε γνώσεις μαντολίνου και υπήρξε ένας από τους πρώτους δασκάλους του στο γιουκαλίλι. Στην εφηβεία του παρακολουθεί μαθήματα πιάνου, ώσπου ένας φίλος του τού πουλάει ένα άλτο σαξόφωνο για 45 $. Σε ηλικία 19 ετών ανακαλύπτει τον Τσάρλι Πάρκερ και αυτή η ανακάλυψη θα του αλλάξει την ζωή και θα σφραγίσει την πορεία του. Ο Μακάντα Μακιντιρέ, οραματιστής και ανήσυχη φύση εμπνέεται από τον Πάρκερ αλλά δεν τον μιμείται, αναπτύσσοντας το δικό του προσωπικό στυλ στο σαξόφωνο και στα υπόλοιπα όργανα με τα οποία καταπιάνεται, όπως το φλάουτο ή το μπάσο κλαρινέτο.
Μετά από 2 χρόνια στρατιωτικής θητείας (1958-1959) θα σπουδάσει μουσική σύνθεση και φλάουτο στο Boston Conservatory of Music. Το 1960 είναι η χρονιά που φθάνει στην Νέα Υόρκη κάνοντας ισχυρή εντύπωση με το ταλέντο του στους διαφόρους τζαζ κύκλους. Ηχογραφεί δύο άλμπουμ για την εταιρεία New Jazz, το Stone Blues και το Looking Ahead, στο οποίο συνεργάζεται με τον Eric Dolphy. Πολλοί κριτικοί της εποχής ταύτιζαν το στυλ του με αυτό του Eric Dolphy. Ο Μακιντιρέ ήταν ανοιχτός στις καινοτομίες της Avant-garde, αλλά με μία διάχυτη μελωδικότητα και σεβασμό για την φόρμα. Πειραματίστηκε με κάθε είδους πνευστά όπως το όμποε, το μπάσο κλαρινέτο, το φλάουτο και κατάφερε να παίζει με δεξιοτεχνία 16 μουσικά όργανα συμπεριλαμβανομένου του μπάσου, των ντραμς και του πιάνου. Μεταξύ 1962 και 1963 κυκλοφόρησε άλλα δύο άλμπουμ για την United Artists, τα οποία σήμερα είναι εξαιρετικά δυσεύρετα.
Από το 1961, αδυνατώντας να συντηρηθεί οικονομικά μέσα από τη μουσική, ο Μακιντιρέ θα αφοσιωθεί στην εκπαίδευση, διδάσκοντας αρχικά σε δημόσια σχολεία της Νέας Υόρκης και αργότερα στο Central State University του Οχάιο (1967–69) και στο Wesleyan University του Κονέκτικατ (1969–71). Η εγγενής του μεταδοτικότητα και η βαθιά του πίστη ότι όλοι οι μαθητές του έχουν απεριόριστες δυνατότητες και δυνάμεις που μπορούν να τις μετατρέψουν σε μουσική τον έκαναν μία από τις πιο σεβάσμιες προσωπικότητες στους σχολικούς κύκλους των Αφροαμερικανών της Νέας Υόρκης. Στην δισκογραφία εμφανίζεται ξανά ως καλεσμένος το 1966 για τον Cecil Taylor στο θρυλικό «United Structures», ενώ ως leader ηχογραφεί 5 άλμπουμ για την Steeple Chase μεταξύ 1974 και 1978. Σε ένα από αυτά το «Hindsight» παίζει εναλλάξ 5 διαφορετικά όργανα σε σχήμα κουαρτέτου. Το 1983 ηχογραφεί με τον Craig Harris και είναι η χρονιά που ιδρύει το CAAMO (Contemporary AfricanAmerican Music Organization), έναν οργανισμό με σκοπό την προαγωγή της ελεύθερης έκφρασης και της συνέχειας της εκπαίδευσης της Αφροαμερικάνικης μουσικής. Το CAAMO πραγματοποίησε στην πορεία του πάνω από 250 συναυλίες και σεμινάρια στην Νέα Υόρκη. Την ίδια χρονιά θα επιστρέψει στην δισκογραφία με το άλμπουμ "a New Beginning". Στα μέσα της δεκαετίας του 1980 συμμετείχε στην Liberation Music Orchestra του Τσάρλι Χέυντεν, περιοδεύοντας στην Ευρώπη (1985, 1987, 1991, 1994) και πραγματοποιώντας εμφανίσεις σε φεστιβάλ στην Αβάνα (1986), στο Μόντρεαλ (1989, 1992), στο Τόκιο (1990) και στο Παρίσι (1992).
Ο Μακάντα Κεν Μακιντιρέ πέθανε σε ηλικία 69 ετών στις 13 Ιουνίου του 2001, ύστερα από καρδιακή προσβολή.
Εξωτερικοί σύνδεσμοι
Μακιντιρέ
Τέοτσακ (Τούζλα)
Το Τέοτσακ (κυριλλικά: Теочак) είναι πόλη και δήμος της Βοσνίας και Ερζεγοβίνης εντός του Καντονιού της Τούζλα και εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της απογραφής του 2013, η πόλη αριθμούσε 2,817 κατοίκους και ο δήμος 7,607 κατοίκους.
Το Τέοτσακ είναι επίσης γνωστό ως Τέοτσακ-Κρστατς.
Γεωγραφία
Η πόλη του Τέοτσακ ευρίσκεται στα βορειοανατολικά της Βοσνίας και Ερζεγοβίνης, βόρεια της Καλέσιγια και βορειοανατολικά της Τούζλα, επί των βόρειων πλαγιών του όρους Μαγιέβιτσα. Το δημοτικό έδαφος ευρίσκεται σε υψόμετρο κυμαινόμενο μεταξύ 300 και 600 μ. Στα νοτιοδυτικά του δήμου ευρίσκεται η Λίμνη της Σνιγιέζνιτσα.
μικρογραφία|κέντρο|Άποψη της [[Λίμνη της Σνιγιέζνιτσα|Λίμνης της Σνιγιέζνιτσα.]]
Ιστορία
Ο Δήμος του Τέοτσακ δημιουργήθηκε μετά το πέρας του Πολέμου της Βοσνίας και κατόπιν των Συμφώνων του Ντέιτον (1995), επί του εδάφους του παλαιού δήμου του Ούγκλιεβικ, με το υπόλοιπο τμήμα του προπολεμικού δήμου να ενσωματώνεται εντός της Σερβικής Δημοκρατίας της Βοσνίας. Προ του πολέμου, το Τέοτσακ αποτελούσε μέρος της τοπικής κοινότητας του Τέοτσακ-Κρστατς.
μικρογραφία|κέντρο|Άποψη του τζαμιού του Τέοτσακ.
Οικισμοί
thumb|center|upright=0.8|Τοποθεσία του Δήμου του Τέοτσακ εντός της [[Βοσνία και Ερζεγοβίνη|Βοσνίας και Ερζεγοβίνης.]]
Ο Δήμος του Τέοτσακ αριθμεί 10 οικισμούς:
Ιστορική εξέλιξη του πληθυσμού του δήμου
Ο αριθμός ο οποίος δίδεται για το 1991 αντιστοιχεί σε εκείνον του πληθυσμού ο οποίος κατοικούσε, την εποχή εκείνη, εντός του εδάφους του σημερινού δήμου του Τέοτσακ.
Πολιτική
Έπειτα από τις τοπικές εκλογές του 2012, οι 15 έδρες της δημοτικής συνελεύσεως διαμοιράστηκαν όπως ακολουθεί :
Ο Ταγίμπ Μουμίνοβιτς, μέλος του Κόμματος Δημοκρατικής Δράσης (SDA), εξελέγη δήμαρχος του δήμου.
Εξωτερικοί Σύνδεσμοι
* Κατηγορία:Οικισμοί του Τέοτσακ
Παναθήναια (περιοδικό)
Τα Παναθήναια ήταν ελληνικό καλλιτεχνικό περιοδικό του 20ού αιώνα.
Ιστορική αναδρομή
Ήταν ένα από τα πρώτα περιοδικά καλλιτεχνικού περιεχομένου που κυκλοφόρησαν στην Ελλάδα, και συγκεκριμένα στην Αθήνα. Ήταν δεκαπενθήμερο λογοτεχνικό εικονογραφημένο περιοδικό, το οποίο εκδιδόταν υπό την ιδιοκτησία και τη συντακτική διεύθυνση του Κίμωνα Μιχαηλίδη από τον Οκτώβριο του 1900 μέχρι το 1915.
Περιγραφή και περιεχόμενο
Ήταν πλούσια εικονογραφημένο με καλλιτεχνικό περιεχόμενο και ειδικούς συνεργάτες. Το περιεχόμενό του ήταν φιλολογικό. Μεταξύ των αρθρογράφων και των συνεργατών του περιοδικού περιλαμβάνονται ονόματα σημαντικών λογοτεχνών, όπως του Κωνσταντίνου Χατζόπουλου, του Γρηγόρη Ξενόπουλου , του Ναπολέοντα Λαπαθιώτη , του Ζαχαρία Παπαντωνίου , του Μπάμπη Άννινου κ.ά. όπως και καλλιτεχνών, μεταξύ των οποίων συγκαταλέγονταν οι Βιτσάρης, Βρούτος και Ροϊλός.
Στα Παναθήναια δημοσιεύτηκε για πρώτη φορά Η Φόνισσα του Παπαδιαμάντη, καθώς και κείμενα του Παύλου Νιρβάνα, του Λάμπρου Πορφύρα κ.ά.
Πηγές
Κατηγορία:Ελληνικά λογοτεχνικά περιοδικά
Δαμάστορας
Στην ελληνική μυθολογία με το όνομα Δαμάστορας (Δαμάστωρ) αναφέρονται τα ακόλουθα 4 πρόσωπα:
Πηγές
Δαμαστορας Κατηγορία:Τρωικός Πόλεμος Κατηγορία:Γίγαντες
326 π.Χ.
Θάνατοι
Κατηγορία:Έτη
Αμπντελαζίζ Τζεράντ
Ο Αμπντελαζίζ Τζεράντ (عبد العزيز جراد, γεν. στις 12 Φεβρουαρίου 1954) είναι Αλγερινός πολιτικός που υπηρέτησε ως πρωθυπουργός της Αλγερίας από τις 28 Δεκεμβρίου 2019 έως τις 30 Ιουνίου 2021.
Πρώτα χρόνια
Ο Τζεράντ γεννήθηκε στη Χενσέλα στις 12 Φεβρουαρίου 1954. Αφού έλαβε το πτυχίο του στο Ινστιτούτο Πολιτικών Επιστημών και Διεθνών Σχέσεων του Αλγερίου το 1976, συνέχισε τις σπουδές του στο Πανεπιστήμιο Παρί-Ναντέρ όπου έλαβε το διδακτορικό του. Εργάστηκε επίσης ως καθηγητής πολιτικής επιστήμης στο Πανεπιστήμιο του Αλγερίου και δημοσίευσε αρκετά βιβλία.
Δεκαετία του 1990
Ο Τζεράντ υπηρέτησε σε διάφορες θέσεις υπό τους Αλί Καφί, Λιαμίν Ζερουάλ και Αμπντελαζίζ Μπουτεφλίκα. Ωστόσο, το 2003, υπό τον Μπουτεφλίκα, παραμερίστηκε και έκτοτε έγινε σκληρός επικριτής του πρώην Προέδρου.
Πρωθυπουργία (2019-2021)
Στις 28 Δεκεμβρίου 2019, ο Τζεράντ διορίστηκε πρωθυπουργός της Αλγερίας από τον Πρόεδρο Αμπντελματζίντ Τεμπούν και ανέλαβε αμέσως τη δημιουργία νέας κυβέρνησης. Η κυβέρνηση του διορίστηκε στις 2 Ιανουαρίου 2020. Ο ίδιος ο Τζεράντ αναπλήρωσε τον πρόεδρο Τεμπούν όταν ο τελευταίος διαγνώστηκε θετικός στην COVID-19. Ο Τεμπούν επανήλθε στα καθήκοντά του στις 29 Δεκεμβρίου 2020.
Παραπομπές
Κατηγορία:Απόφοιτοι του Πανεπιστημίου του Παρισιού Κατηγορία:Πρωθυπουργοί της Αλγερίας
Δάφνες Αχαΐας
Οι Δάφνες είναι ορεινός οικισμός του Νομού Αχαΐας, αποτελεί έδρα της ομώνυμης Τοπικής Κοινότητας, και σύμφωνα με το «Πρόγραμμα Καλλικράτης» από 1/1/2011 ανήκει στο Δήμο Αιγιαλείας. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Αιγίου ως τμήμα του πρώην Δημοτικού διαμερίσματος Δαφνών.
Παλιότερα ονομαζόταν Κακοχώρι και μετονομάστηκε σε Δάφναι με το ΦΕΚ 156Α της 08/08/1928, ομοίως και η τότε κοινότητα.
Το χωριό είναι κτισμένο σε υψόμετρο 470 μέτρων περίπου.
Δημογραφική εξέλιξη
Η δημογραφική εξέλιξη του οικισμού στον 21ο αιώνα είναι η εξής:
Εξωτερικοί σύνδεσμοι
Κατηγορία:Χωριά του νομού Αχαΐας Κατηγορία:Δήμος Αιγίου Κατηγορία:Δήμος Αιγιαλείας
Ευπραξία (επίκληση)
Το επίθετο Ευπραξία ήταν αρχαία ελληνική θρησκευτική επίκληση της θεάς Αρτέμιδος που απαντάται σε επιγραφή αναθηματικού ανάγλυφου, το οποίο ανακαλύφθηκε στην Τυνδαρίδα της Σικελίας. Το ανάγλυφο είχαν αναθέσει ο Πρώτος και η Μενίππη. Η παράσταση του ανάγλυφου απεικονίζει δύο γυναίκες και έναν άνδρα να προσεγγίζουν στον βωμό της θεάς. Η Άρτεμις Ευπραξία ήταν προστάτιδα του γάμου, της ευτεκνίας και, γενικότερα, της ευτυχίας.
Πηγές
Ευπραξια
Μάνφρεντ Μαξ-Νιφ
Ο Άρτουρ Μάνφρεντ Μαξ-Νιφ (Artur Manfred Max Neef, η ορθή προφορά είναι Μάνφρεδ, ισπανική προφορά ΔΦΑ : [ˈmanfɾeð]) (γεν. 26 Οκτωβρίου, 1932, Βαλπαραΐσο, Χιλή θάνατος 8 Αυγούστου 2019 Βαλδίβια Χιλή) ήταν γερμανικής καταγωγής Χιλιανός οικονομολόγος και περιβαλλοντολόγος περισσότερο γνωστός για το μοντέλο του για την ανθρώπινη ανάπτυξη βασισμένο στις θεμελιώδεις ανθρώπινες ανάγκες.Ο Μαξ-Νιφ ξεκίνησε τη σταδιοδρομία του ως καθηγητής των Οικονομικών στο Πανεπιστήμιο της Καλιφόρνια στις αρχές της δεκαετίας του '60.
Σταδιοδρομία
Ο Μαξ-Νιφ ταξίδεψε στη Λατινική Αμερική και τις ΗΠΑ ως επισκέπτης καθηγητής σε διάφορα πανεπιστήμια, ζώντας και διεξάγοντες έρευνα ανάμεσα σε φτωχούς πληθυσμούς. Εργάστηκε επίσης πάνω στο πρόβλημα της ανάπτυξης του Τρίτου Κόσμου, αναδεικνύοντας την ακαταλληλότητα των συμβατικών μοντέλων ανάπτυξης που οδήγησαν κοινότητες του Τρίτου Κόσμου στη φτώχεια, χρέη και οικολογικές pκαταστροφές.
Το 1982, ο Μαξ-Νιφ κέρδισε το Βραβείο Ορθής Διαβίωσης (Right Livelihood Award), γνωστό ως Εναλλακτικό Βραβείο Νομπέλ, για το έργο του στις φτωχές περιοχές των αναπτυσσόμενων χωρών. Υπήρξε επίσης ανεξάρτητος υποψήφιος πρόεδρος της Χιλής στις εκλογές του 1993, όπου κατέλαβε την 4η θέση με ποσοστό 5.55%.
Το 1993, εκλέχτηκε πρύτανης του Universidad Austral de Chile στη Βαλδίβια, το οποίο υπηρέτησε από τη συγκεκριμένη θέση για 8 χρόνια.
Ήταν μέλος του Συμβουλίου για το Μέλλον του Κόσμου.
Εξωτερικοί σύνδεσμοι
Κατηγορία:Χιλιανοί οικονομολόγοι Κατηγορία:Βραβείο Ορθής Διαβίωσης
Απόκριση συχνότητας
thumb| Καμπύλες απόκρισης συχνοτήτων μικροφώνων Σε ένα ηλεκτρικό κύκλωμα, στο οποίο έχουμε ως είσοδο διαφορετικές συχνότητες, κάποιες συχνότητες της εισόδου εμφανίζονται στην έξοδο του κυκλώματος, ενώ κάποιες άλλες όχι. Εκτός από τις συχνότητες που εξέρχονται χωρίς να υποστούν εξασθένηση και τις συχνότητες που αποκόπτονται τελείως, υπάρχουν και άλλες, οι οποίες διέρχονται εξασθενημένες μέσα από το κύκλωμα, αλλά με διαφορετικό βαθμό εξασθένησης η κάθε μία. Αυτή η αντίδραση του κυκλώματος στις διάφορες συχνότητες της εισόδου του, που καθορίζει ποιες συχνότητες θα περάσουν στην έξοδο, με πόση εξασθένηση και  ποιες όχι, ονομάζεται απόκριση συχνότητας του κυκλώματος.
Παράδειγμα ενός απλού τέτοιου κυκλώματος είναι το μικρόφωνο. Είσοδος του μικροφώνου είναι οι ήχοι του περιβάλλοντος που αντιστοιχούν σε διαφορετικές συχνότητες, ενώ εξοδός του είναι όσες συχνότητες μπορούν να μετατραπούν σε ηλεκτρικό σήμα και με ανάλογη ένταση. Στο σχήμα, βλέπουμε την καμπύλη απόκρισης συχνοτήτων δύο διαφορετικών μικροφώνων. Στον κατακόρυφο άξονα έχουμε την ένταση της εξόδου του μικροφώνου σε ντεσιμπέλ (dB) σε σχέση με την ένταση εισόδου του ήχου, ενώ στον οριζόντιο άξονα είναι η συχνότητα του ήχου εισόδου στο μικρόφωνο, σε KHz. Από τις δύο καμπύλες του σχήματος, η κόκκινη έχει μεγαλύτερη ομοιομορφία στην κατανομή των συχνοτήτων σε σχέση με τα ντεσιμπέλ. Αυτό σημαίνει ότι το συγκεκριμένο μικρόφωνο, αποδίδει πιστότερα τους προσλαμβανόμενους ήχους σε σχέση με αυτό, της μπλε απόκρισης.
Πηγές
Κατηγορία:Ηλεκτρικά κυκλώματα Κατηγορία:Επεξεργασία σήματος
Ρόβια Ηλείας
Τα Ρόβια είναι ένα χωριό του νομού Ηλείας. Ανήκει διοικητικά στο Δήμο Ανδρίτσαινας - Κρεστένων, ενώ παλαιότερα ανήκε στον Καποδιστριακό δήμο Ανδρίτσαινας και αποτελούσε τον μοναδικό οικισμό του ομώνυμου δημοτικού διαμερίσματος.
Ιστορία
Η τοπική παράδοση, όπως περιγράφεται στα Ολυμπιακά του Αγησίλαου Τσέλαλη,  λέει πως κάποιος πρίγκιπας από τη Γόρενα, περιοχή πάνω από το σημερινό χωριό Τσουράκι, έχτισε εδώ ρόβια – ροβιές, δηλαδή ποιμενικά καλύβια.
Μετά ήρθε ένας σκλάβος από το Μυστρά, κάποιος Ανάστος από τη Μαρίνα και κάποιος Στέργιος Χρυσανθάκης από του Σκληρού κι έχτισαν σπίτια στη θέση «Χαλάσματα», στην κορφή Αγιολιά και στη θέση Σγούρνα κι έτσι δημιουργήθηκε το χωριό Ρόβια.
Πληθυσμός
Τα Ρόβια με βάση την απογραφή του 2001 έχουν 44 κατοίκους.
Εξέλιξη του πληθυσμού
Κατηγορία:Χωριά του νομού Ηλείας Κατηγορία:Δήμος Ανδρίτσαινας Κατηγορία:Δήμος Ανδρίτσαινας - Κρεστένων
Ατέλλα
Η Ατέλλα είναι μια πόλη Οσκανικής καταγωγής, μια από τις παλαιότερες στην Καμπανία και μια από τις πρώτες που απέκτησαν τη ρωμαϊκή υπηκοότητα. Είναι γνωστή από τα χάλκινα νομίσματα που έκοψε τον 3ο αιώνα π.Χ. Πήρε μέρος στην επανάσταση εναντίον της Ρώμης την εποχή του Αννίβα και γι' αυτό τιμωρήθηκε αυστηρά το 211 π.Χ. και έπαψε να κόβει νομίσματα. Τα νομίσματα εικονίζουν το κεφάλι του Δία ή την προτομή του Ήλιου, ενώ η πίσω όψη εικονίζει τον Δία που οδηγεί τέθριππο συνοδευόμενος από την Νίκη ή πολεμιστές ή έναν ελέφαντα.
Πηγές
Κατηγορία:Αποικίες της Μεγάλης Ελλάδας
Αχιλλέας Νεοκάστρου
Ο Αθλητικός Ποδοσφαιρικός Σύλλογος Αχιλλέας Νεοκάστρου είναι ένα ποδοσφαιρικό σωματείο στον νομό Ημαθίας με έδρα το Νεόκαστρο. Ιδρύθηκε το 1965 και χρώματά του είναι το μαύρο και το λευκό.
Ανήκει στη δύναμη της Ε.Π.Σ. Ημαθίας και έχει αγωνιστεί δύο φορές στην Δ΄ Εθνική κατηγορία, το 2005-06 και το 2006-07. Το 2005 κατέκτησε το Σούπερ Καπ Ε.Π.Σ. Ημαθίας νικώντας με 3-2 την κυπελλούχο Φ.Α.Σ. Νάουσα. Το 2013 κατέκτησε για πρώτη φορά στην ιστορία του το Κύπελλο Ε.Π.Σ. Ημαθίας, επικρατώντας με 2-0 στον τελικό της Ένωσης Αποστόλου Παύλου.
Διαχρονική αγωνιστική πορεία
Σημειώσεις 1 Την περίοδο 2015–16 δε δήλωσε συμμετοχή στην Α2  και τελικά έλαβε μέρος στη Β΄ Κατηγορία.
2 Την περίοδο 2018–19 δε δήλωσε συμμετοχή στη Β΄ Κατηγορία και τελικά έλαβε μέρος στη Γ΄ Κατηγορία.
Παραπομπές
Κατηγορία:Αθλητικοί σύλλογοι Ημαθίας Κατηγορία:Ποδοσφαιρικές ομάδες Ελλάδας Κατηγορία:Ιδρύσεις αθλητικών συλλόγων το 1965 Κατηγορία:Ιδρύσεις ποδοσφαιρικών ομάδων το 1965
Αλέξανδρος Σταματιάδης
Ο Αλέξανδρος Σταματιάδης (1838-1891) ήταν Έλληνας θεατρικός συγγραφέας και μεταφραστής.
Βίος
Ο Αλέξανδρος Σταματιάδης γεννήθηκε το 1838 στη Σάμο.Σπουδάζει στην Αθήνα και στην Πίζακαι ασκεί το επάγγελμα του γιατρού στην Κωνσταντινούπολη. Εκεί έλαβε διευθυντικές θέσεις σε υγειονομικές υπηρεσίες της Οθωμανικής Αυτοκρατορίας. Πέθανε το 1891.
Συγγραφικό έργο
Στα 1863 τυπώνονται πέντε δικά του έργα: Κύων και γαλή (μονόπρακτη κωμωδία που παίχτηκε το 1863), Χίος δούλη (πεντάπαρκτο δράμα που πρωτοπαίχτηκε το 1863 στην Κωνσταντινούπολη και άλλες 23 φορές ως το τέλος του 19ου αιώνα. Επίσης εκδόθηκε στην Κωνσταντινούπολη δύο φορές στα 1871 και 1877),Η θεία δίκη ή Ο συμβολαιογράφος Τάπας έργο βασισμένο στο διήγημα του Ραγκαβή (1850)). Άλλο έργο του είναι το Σαμία ορφανή ή Ο θρίαμβος της αρετής. Μετέφρασε το έργο των Ντυκάνζ και Ντινώ Τριακονταετής ζωή ενός χαρτοπαίκτου.
Πηγή
Κατηγορία:Έλληνες θεατρικοί συγγραφείς
Κάρλος Βαλντεράμα
<div class="plainlinks" style="margin-left:0.5em; margin-bottom:0.5em; border-top:1px solid #ccc; border-bottom:1px solid #ccc; padding:2px; background:#F9F9F9; text-align:left; font-size:95%;"> Το άρθρο αυτό είναι ανεπαρκώς ανεπτυγμένο ή ανολοκλήρωτο. Η [ βοήθειά σας] είναι καλοδεχούμενη!
Ο Κάρλος Αλμπέρτο Βαλντεράμα (Carlos Alberto Valderrama Palacio, 2 Σεπτεμβρίου 1961), γνωστός και με το ψευδώνυμο El Pibe ("Το Παιδί"), είναι πρώην διεθνής Κολομβιανός ποδοσφαιριστής που αγωνιζόταν ως επιτελικός μέσος.
Η χαρακτηριστική εμφάνισή του με την εξεζητημένη του κόμμωση (ξανθό φουντωτό μαλλί), αν συνδυασθεί με την εξαιρετική τεχνική του κατάρτιση, την ακρίβεια στην τροφοδότηση των συμπαικτών του και επιπλέον τον "εγκεφαλικό" τρόπο που αγωνιζόταν, τον καθιέρωσαν ως την πλέον αναγνωρίσιμη φυσιογνωμία όχι μόνο της χώρας του, αλλά και του παγκοσμίου ποδοσφαίρου. Ο Βαλντεράμα είναι πασίγνωστος για τη συμμετοχή του στις διοργανώσεις των Παγκοσμίων Κυπέλλων με την Εθνική Ομάδα της Κολομβίας στη δεκαετία του '90 (111 αγώνες και 11 γκολ, από το 1985 έως το 1998), αλλά και στα πρωταθλήματα ποδοσφαίρου ΗΠΑ-Καναδά, από το Μέιτζορ Λιγκ Σόκερ ή Εμ-Ελ-Ες ("Major League Soccer" ή "MLS"), των οποίων αύξησε με την παρουσία του, την αίγλη του.
Το 2004 ο Πελέ τον επέλεξε για μια λίστα των καλύτερων 100 εν ζωή ποδοσφαιριστών, προκειμένου έτσι να τιμηθεί η 100η επέτειος της ΦΙΦΑ.
Εξωτερικοί σύνδεσμοι
Κατηγορία:Κολομβιανοί ποδοσφαιριστές Κατηγορία:Ποδοσφαιριστές Πρωταθλήματος Κολομβίας Κατηγορία:Μέσοι ποδοσφαιριστές Κατηγορία:Ξένοι ποδοσφαιριστές στη Γαλλία Κατηγορία:Ξένοι ποδοσφαιριστές στην Ισπανία Κατηγορία:FIFA 100 Κατηγορία:FIFA Century Club
Ιωάννης Πλατής
Ο Ιωάννης Πλατής υπήρξε μία από τις πιο εξέχουσες καλλιτεχνικές φυσιογνωμίες της Ελλάδας.
Βιογραφικά στοιχεία
Γεννήθηκε στο χωριό Μουντάδος της Τήνου και ήλθε μικρός στην Αθήνα. Κατοίκησε στο σπίτι του Αλέξανδρου Ραγκαβή. Από παιδί ήταν καλλιτεχνικό δαιμόνιο, και τεχνική ιδιοφυΐα. Ο Ραγκαβής αναγνώρισε το ταλέντο του μικρού και τον προώθησε, επιμένοντας και κατορθώνοντας να τον βάλει στην παιδική ηλικία των δεκατριών χρονών στο Πολυτεχνείο.
Ο Πλατής γράφτηκε στη ζωγραφική και την κοσμηματογραφία και βραβεύτηκε για τα έργα του, μαζί με τον μικρό συμπατριώτη του, τον Γύζη.
Έγινε γλύπτης της ξυλογραφίας και δημιούργησε απαράμιλλα αριστουργηματικά έργα.
Πηγές
Κατηγορία:Έλληνες ζωγράφοι Κατηγορία:Έλληνες γλύπτες Κατηγορία:Έλληνες χαράκτες
Αχελώος Ι (ατμομυοδρόμων)
Συμμετείχε στον Ελληνοτουρκικό πόλεμο του 1897 και στον Α΄ Βαλκανικό Πόλεμο (1912-1913). Στην Εξέγερση της Χειμάρρας στις 5 Νοεμβρίου 1912 αποβίβασε τον ελληνικό στόλο στην ομώνυμη πόλη της Βορείου Ηπείρου. Χρησιμοποιήθηκε σε διάφορες χρονικές περιόδους και σαν εκπαιδευτικό των Ναυτικών Δοκίμων.
Παροπλίστηκε το 1925.
Βιβλιογραφία
Α
Συμπίεση δεδομένων
Στη επεξεργασία σήματος η συμπίεση δεδομένων (data compression) περιλαμβάνει την επεξεργασία της πληροφορίας με τη χρήση λιγότερων μπιτ από την αρχική μορφή του αρχέιου ή των δεδομένων. Για το σκοπό αυτό χρησιμοποιούνται πολλές μέθοδοι, οι οποίες χωρίζονται σε δύο μεγάλες κατηγορίες: τις μη απωλεστικές και τις απωλεστικές.
Πολλά αρχεία περιέχουν μεγάλα τμήματα τα οποία επαναλαμβάνονται (όπως ένα αρχείο κειμένου μπορεί να περιέχει πολλές φορές τη λέξη Κωνσταντινούπολη οπότε αρκεί η λέξη να τοποθετηθεί σε έναν πίνακα με λέξεις και να αντικαθίσταται με έναν αριθμό που δείχνει τη θέση της στον πίνακα) ή περιέχουν δεδομένα που η απώλειά τους δεν προκαλεί σοβαρή μεταβολή του περιεχόμενου.
Η συμπίεση μπορεί να μειώσει τον όγκο των δεδομένων που στέλνονται ή αποθηκεύονται, με την ελαχιστοποίηση του ενυπάρχοντος πλεονασμού. Ο πλεονασμός παρουσιάζεται κατά τη δημιουργία των δεδομένων. Με τη διαδικασία της συμπίεσης η μεταφορά και η αποθήκευση γίνονται με πιο αποδοτικό τρόπο, ενώ παράλληλα διατηρείται η ακεραιότητα των δεδομένων.
Μη απωλεστική συμπίεση
Στην μη απωλεστική συμπίεση (lossless compression) διατηρείται η ακεραιότητα των δεδομένων. Τα αρχικά δεδομένα και τα δεδομένα μετά τη συμπίεση και την αποσυμπίεση είναι ακριβώς τα ίδια, και κατά τη διαδικασία δε χάνεται κανένα μέρος των δεδομένων. Τα πλεονάζοντα δεδομένα κωδικοποιούνται κατά τη συμπίεση και αποκωδικοποιούνται κατά την αποσυμπίεση. Αυτοί οι μέθοδοι χρησιμοποιούνται όταν δεν πρέπει να χαθεί ούτε ένα μπιτ δεδομένων όπως στην περίπτωση ενός αρχείου κειμένου ή ενός προγράμματος.
Τα γνωστά προγράμματα 7z, bz, zip και rar χρησιμοποιούν μη απωλεστική συμπίεση.
Απωλεστική συμπίεση
Η απώλεια δεδομένων μπορεί να μην είναι αποδεκτή σε αρχεία κειμένου ή ενός προγράμματος, είναι όμως αποδεκτή σε εικόνες και ταινίες. Ο λόγος είναι ότι τα μάτια μας και τα αφτιά μας δεν μπορούν να διακρίνουν πολύ μικρές αλλαγές. Για τέτοιες περιπτώσεις είναι κατάλληλες οι απωλεστικές μεθόδοι συμπίεσης (lossy data compression). Οι μέθοδοι αυτές είναι οικονομικότερες και απαιτούν λιγότερο χρόνο και χώρο όταν πρέπει να σταλούν εκατομμύρια μπιτ εικόνων και βίντεο το δευτερόλεπτο.
Χαρακτηριστικό παράδειγμα απωλεστικής συμπίεσης εικόνας είναι η μέθοδος JPEG (Joint Photografic Experts Group) για βίντεο η μέθοδος MPEG (Moving Pictures Experts Group) και για ήχο το πρότυπο mp3.
Βιβλιογραφία
Κατηγορία:Είδη βοηθητικού λογισμικού
Εν οίδα ότι ουδέν οίδα
μικρογραφία|311x311εσ|Σωκράτης. Έργο του Λεωνίδα Δρόση (1843 - 1884), Αθήνα - Περίβολος Ακαδημίας Αθηνών.
Προέλευση και ερμηνείες
Η λατινική αντίστοιχη φράση ("ipse se nihil scire id unum sciat") προέρχεται, κατά πάση πιθανότητα, από ελληνικό κείμενο (βλ. παρακάτω). Αναφέρεται επίσης ως "scio me nihil scire" ή "scio me nescire". Υπάρχει το ενδεχόμενο η φράση "ἓν οἶδα [ὅτι] οὐδὲν οἶδα" να αποτελεί μεταγενέστερη μετάφραση.
Σύμφωνα με τον Ξενοφώντα, το "ἓν οἶδα ὅτι οὐδὲν οἶδα" συνδέεται επίσης με την απάντηση της Πυθίας πως o Σωκράτης είναι σοφότερος, αφού είχε επίγνωση της άγνοιάς του.
Σύμφωνα με τον Πλάτωνα
Η απάντηση της Πυθίας –πως κανένας δεν είναι σοφότερος από τον Σωκράτη– βρίσκεται στο σημείο 21α της Απολογίας Σωκράτους, κατά Πλάτωνα:
Πλάτων, Απολογία Σωκράτους [21α]) "οὗτος [21a] ἐμός τε ἑταῖρος ἦν ἐκ νέου καὶ ὑμῶν τῷ πλήθει ἑταῖρός τε καὶ συνέφυγε τὴν φυγὴν ταύτην καὶ μεθ᾽ ὑμῶν κατῆλθε. καὶ ἴστε δὴ οἷος ἦν Χαιρεφῶν, ὡς σφοδρὸς ἐφ᾽ ὅτι ὁρμήσειεν. καὶ δή ποτε καὶ εἰς Δελφοὺς ἐλθὼν ἐτόλμησε τοῦτο μαντεύσασθαι —καί, ὅπερ λέγω, μὴ θορυβεῖτε, ὦ ἄνδρες— ἤρετο γὰρ δὴ εἴ τις ἐμοῦ εἴη σοφώτερος. ἀνεῖλεν οὖν ἡ Πυθία μηδένα σοφώτερον εἶναι. καὶ τούτων πέρι ὁ ἀδελφὸς ὑμῖν αὐτοῦ οὑτοσὶ μαρτυρήσει, ἐπειδὴ ἐκεῖνος τετελεύτηκεν."
"Ήτανε [21a] φίλος μου από νέος και φίλος των δημοκρατικών και μαζί σας εξορίσθηκε και μαζί σας ξαναγύρισε. Και ξέρετε δα τί άνθρωπος ήτανε ο Χαιρεφών, πόσο ήτανε ακράτητος σ᾽ ό,τι κι αν επιχειρούσε. Και λοιπόν κάποτε πήγε και στους Δελφούς και τόλμησε να ρωτήσει το μαντείο γι᾽ αυτό το ζήτημα· και μην ξαφνισθείτε γι᾽ αυτό που θα σας πω, ω άνδρες Αθηναίοι. Ρώτησε δηλαδή αν είναι κανένας σοφότερος από μένα. Η Πυθία λοιπόν αποκρίθηκε πως κανένας δεν είναι σοφότερος. Και γι᾽ αυτό το πράγμα σάς φέρνω μάρτυρα τον αδελφό του, αυτόν εδώ, γιατί εκείνος είναι πεθαμένος." --
Η φράση που πλησιάζει περισσότερο το «Έν οἶδα ὅτι οὐδὲν οἶδα» εντοπίζεται στο σημείο 21d της Απολογίας Σωκράτους
Πλάτων, Απολογία Σωκράτους [21d] "[21d] ἐντεῦθεν οὖν τούτῳ τε ἀπηχθόμην καὶ πολλοῖς τῶν παρόντων· πρὸς ἐμαυτὸν δ᾽ οὖν ἀπιὼν ἐλογιζόμην ὅτι τούτου μὲν τοῦ ἀνθρώπου ἐγὼ σοφώτερός εἰμι· κινδυνεύει μὲν γὰρ ἡμῶν οὐδέτερος οὐδὲν καλὸν κἀγαθὸν εἰδέναι, ἀλλ᾽ οὗτος μὲν οἴεταί τι εἰδέναι οὐκ εἰδώς, ἐγὼ δέ, ὥσπερ οὖν οὐκ οἶδα, οὐδὲ οἴομαι· ἔοικα γοῦν τούτου γε σμικρῷ τινι αὐτῷ τούτῳ σοφώτερος εἶναι, ὅτι ἃ μὴ οἶδα οὐδὲ οἴομαι εἰδέναι. ἐντεῦθεν ἐπ᾽ ἄλλον ᾖα τῶν ἐκείνου δοκούντων σοφωτέρων εἶναι καί [21e] μοι ταὐτὰ ταῦτα ἔδοξε, καὶ ἐνταῦθα κἀκείνῳ καὶ ἄλλοις πολλοῖς ἀπηχθόμην..."
"[21d]Από τότε κι αυτός μ᾽ εχθρεύθηκε και άλλοι πολλοί που ήταν μπροστά. Εγώ λοιπόν, καθώς έφευγα, έλεγα με τον εαυτό μου πως απ᾽ αυτόν τον άνθρωπο είμαι σοφότερος· γιατί κανένας από τους δυο μας σχεδόν δεν ξέρει τίποτε ωραίο ή καλό· αυτός όμως νόμιζε πως κάτι ξέρει χωρίς να ξέρει, ενώ εγώ, καθώς δεν ξέρω, έτσι ουδέ νομίζω πως ξέρω. Μου φαίνεται λοιπόν πως απ᾽ αυτόν είμαι λιγάκι σοφότερος δηλαδή τούτο μόνο, πως τουλάχιστο δεν νομίζω πως ξέρω εκείνα που δεν ξέρω. Ύστερα απ᾽ αυτόν επήγα σε άλλον από κείνους που περνούν για σοφότεροι κι απ᾽ αυτόν και [21e] τα ίδια πάλι κι απαράλλακτα βρήκα. Και εδώ έγινα πάλι μισητός και σε τούτον και σε άλλους..." - Πλάτων, Μένων [79e–81e] '''[79e–81e] καὶ νῦν περὶ ἀρετῆς ὃ ἔστιν ἐγὼ μὲν οὐκ οἶδα, σὺ '''μέντοι ἴσως πρότερον μὲν ᾔδησθα πρὶν ἐμοῦ ἅψασθαι, νῦν '''μέντοι ὅμοιος εἶ οὐκ εἰδότι. ὅμως δὲ ἐθέλω μετὰ σοῦ σκέψασθαι καὶ συζητῆσαι ὅτι ποτέ ἐστιν.
Μένων [79e–81e] Και τώρα περί της αρετής εγώ μεν δεν έχω ιδέαν τι πράγμα είναι, συ [79e–81e] όμως ίσως το ήξερες προτού έλθεις σε επαφή μαζί μου, τώρα ''δε ομοιάζεις με άνθρωπο που δεν το ξέρει. Εν τούτοις είμαι πρόθυμος να εξετάσω και να προσπαθήσω να βρω μαζί σου τι να είναι άραγε η αρετή.
Άλλες μαρτυρίες
Ὀλυμπιόδωρος - Σχόλια εἰς τὸν Πλάτωνος Ἀλκιβιάδην "«Οὕτω καὶ ἀλλαχοῦ, έγώ μέν γάρ οὐδέν οἶδα πλήν ἓν μόνον, τό διδόναι λόγους καί λαμβάνειν, τουτέστι τήν διαλεκτικήν.»"
"«Έτσι και αλλού, εγώ δε γνωρίζω τίποτα εκτός από ένα πράγμα, την ανταλλαγή απόψεων, δηλαδή την  διαλεκτική τέχνη" - Διογένης Λαέρτιος - Σωκράτης - Βίοι καὶ γνῶμαι τῶν ἐν φιλοσοφίᾳ εὐδοκιμησάντων (2,32)
"Ἔλεγε δὲ καὶ προσημαίνειν τὸ δαιμόνιον τὰ μέλλοντα αὐτῷ· τό τε εὖ ἄρχεσθαι μικρὸν μὲν μὴ εἶναι, παρὰ μικρὸν δέ· καὶ εἰδέναι μὲν μηδὲν πλὴν αὐτὸ τοῦτο [εἰδέναι]."
"Έλεγε ότι ο δαίμονας, του μίλησε για το  μέλλον. «Το καλό ξεκίνημα  », είπε, «δεν είναι και  μικρό πράγμα, αλλά δεν είναι ασήμαντο πράγμα ». Και πάλι έλεγε  ότι δεν ήξερε τίποτα, εκτός από ένα πράγμα, δηλαδή ότι δεν ήξερε τίποτα."
Παραπομπές
Κατηγορία:Σωκράτης Κατηγορία:Εκφράσεις Κατηγορία:Αρχαία ελληνική φιλοσοφία Κατηγορία:Μαντείο των Δελφών
327 π.Χ.
Θάνατοι
Κατηγορία:Έτη
Τόμας Μπέλιτς
Ο Τόμας Μπέλιτς (τσεχ.: Tomáš Belic) είναι Τσέχος τερματοφύλακας που υπέγραψε στον Πανιώνιο στις 22 Δεκεμβρίου 2008 συμβόλαιο διάρκειας δυόμισι ετών. Από το 2011 αγωνίζεται στη Σλοβακία.
Βιογραφία
Ο Τόμας Μπέλιτς γεννήθηκε στις 2 Ιουλίου 1978 στην πόλη Τρεντσίν (Trenčín) της Σλοβακίας. Έχει ύψος 1,90 μ και βάρος 82 κιλά. Ξεκίνησε την καριέρα του το 1999 στην ομάδα της πατρίδας του T.T.Σ. Τρεντσίν.
Αγωνίστηκε σε ομάδες της σλοβακικής και τσεχικής ανώτερης κατηγορίας. Κατά σειρά έπαιξε από δυόμισι σεζόν στις Σπάρτακ Τρνάβα και ΦΚ Μπρνο, στην οποία έγινε βασικός. Στη συνέχεια έχασε τη θέση του βασικού και για μιάμιση σεζόν αγωνίστηκε δανεικός σε τρεις διαφορετικές ομάδες. Τα δύο τελευταία χρόνια έπαιζε στην Τέπλιτσε.
Ο Πανιώνιος είναι η πρώτη ομάδα εκτός Τσεχίας ή Σλοβακίας που αγωνίζεται και πραγματοποίησε το ντεμπούτο του στις 10 Ιανουαρίου 2009 στο Στάδιο της Νέας Σμύρνης στο νικηφόρο με 2-0 αγώνα για το πρωτάθλημα της Α΄ Εθνικής εναντίον του Πανσερραϊκού.
Εξωτερικοί σύνδεσμοι
Κατηγορία:Τσέχοι ποδοσφαιριστές Κατηγορία:Ποδοσφαιριστές Πανιωνίου Κατηγορία:Τερματοφύλακες ποδοσφαιριστές Κατηγορία:Ποδοσφαιριστές ΦΚ Τέπλιτσε Κατηγορία:Ποδοσφαιριστές ΦΚ Σπαρτάκ Τρνάβα Κατηγορία:Ποδοσφαιριστές ΜΣΚ Ζίλινα Κατηγορία:Ποδοσφαιριστές ΦΚ Πούχοφ Κατηγορία:Ποδοσφαιριστές ΣΚ Ντιναμό Τσέσκε Μπουντεγιόβιτσε Κατηγορία:Ποδοσφαιριστές ΜΦΚ Βιτκοβίτσε
Ατσίτσα Σκύρου (νησίδα)
Η Ατσίτσα είναι νησίδα των Βορείων Σποράδων και της Σκύρου, η οποία βρίσκεται στη βορειοανατολική πλευρά του νησιού, σε απόσταση 140 μέτρων απέναντι από τον ομώνυμο οικισμό, από τον οποίο πήρε και το όνομά της. Η νησίδα είναι ακατοίκητη, με βραχώδες έδαφος και χαμηλή βλάστηση.
Κατηγορία:Σποράδες Κατηγορία:Σκύρος
Εθνική Δανίας Κ-17 (ποδόσφαιρο ανδρών)
Δείτε ακόμη
Κατηγορία:Εθνική Δανίας (ποδόσφαιρο) Κατηγορία:Ποδόσφαιρο στη Δανία Δανια
Δαμέων
Στην ελληνική μυθολογία ο Δαμέων ήταν γιος του Φλιούντα. Ακολούθησε τον Ηρακλή στην εκστρατεία του εναντίον του Αυγεία και των Ηλείων, οπότε και ο Δαμέων σκοτώθηκε μαζί με το άλογό του από τον Κτεάτη, γιο του Άκτορα. Η παράδοση αναφέρει ότι ο Δαμέων θάφτηκε μαζί με το άλογό του στον χώρο όπου αργότερα έγινε ο ιππόδρομος. Αυτός ο τάφος όμως αποδίδεται από άλλους στον Ωλένιο από την Ολυμπία.
Πηγές
Δαμεων Δαμεων